მარცხით დაასრულა ევროპის ახალგაზრდული ლიგის მეორე წრე საქართველოს 18 წლამდე გოგონათა ნაკრებმა. ლატვიის დედაქალაქ რიგაში გამართული მეორე წრის ბოლო, მე-7 ადგილისთვის შეხვედრაში ქართველები სლოვაკურ "ნოვი ვესს" დაუპირისპირდნენ და ბოლო წუთამდე იგებდნენ, თუმცა გადამწყვეტ მომენტში სლავებმა იძალეს და <a href="http://www.eybl.lv/new/g_u19_game.php?game_id=4026827&amp;season_id=98081#mbt:103-400$t&amp;0=1">56:53</a> (სტატისტიკისთვის დაკლიკეთ ანგარიშზე) გაიმარჯვეს.

ნინო ყიფშიძისა და ზვიად დიდბარიძის გაწვრთნილი გუნდი ევროპის ლიგაში პირველ გამარჯვებასთან ახლოს იყო. ჩვენი ნაკრები ბოლო პერიოდი წინ 7 ქულით იგებდა, მაგრამ უპირატესობა ბოლომდე ვერ შეინარჩუნა. საქართველოს ნაკრებში 21 ქულით ელენე ილურიძე გამოირჩა, ხოლო ანა ქავთარაძის ანგარიშზე 17 ქულა და 7 მოხსნა დაგროვდა.

ევროპის ახალგაზრდული ლიგის ბოლო - მესამე წრე 15-18 თებერვალს პოლონეთის ქალაქ გდინიაში გაიმართება.