VIDEO24 ივლისს, თბილისში,  East Point-ის ტერიტორიაზე 3X3  კალათბურთში საქართველოს ჩემპიონატის ფინალი გაიმართა.  ფინალურ ეტაპზე საქართველოს 12-მა ს აუკეთესო გუნდმა მოიყარა თავი, რომლებიც დედაქალაქსა და სხვადასხვა რეგიონებში ჩატარებული შესარჩევი ეტაპის შედეგად გამოვლინდნენ  - dream team, geo3x3, ponto franco, hellohaters, კახეთი მიქს, მუხბე, სეუ, სოხა, squad, west, AND1, Old Eagles.  2016 წლის ფინალის გამარჯვებული Old Eagles გახდა. 

 აღსანიშნავია, რომ ჩემპიონატის ფინალში მონაწილეობა მიიღეს „რედ ბულის“ათლეტებმა  სერბეთიდან  - დუშან დომოვიჩ-ბულუტმა, დეიან მაისტოროვიჩმა, მარკო ჟდერომ და მარკო სავიჩმა. 

3X3 კალათბურთში საქართველოს ჩემპიონმა გუნდმა Old Eagles-მა აღნიშნულ ტიტულთან ერთად 3X3 კალათბურთის ერთ-ერთი ევროპული ტურნირის საგზური მიიღო, რომელიც 13-14 აგვისტოს რუმინეთის დედაქალაქ ბუქარესტში გაიმართება. 
