 ვიქტორ სანიკიძე და გიორგი ცინცაძე განაგრძობენ ესტონური „როკისთვის“ წარმატებების მოტანას. ამჯერად მათი ქებული თამაშის წყალობით “ტარტუ როკმა” ბალტიის ლიგის მეოთხედფინალური სერიის პირველ მატჩში სტუმრად მოსისხლე ტალინის „კალევი“ დაამარცხა – 76:70
ორივე ქართველმა “როკის” სასტარტო ხუთეულში ითამაშა და საუკეთესოებიც იყვნენ. სანიკიძემ მოედანზე 27 წუთი დაჰყო და სტუმრებს 19 ქულა, 8 მოხსნა და 2 ჩაჭრა მოუტანა, რითაც ორივე გუნდში საუკეთესო მაჩვენებელი ჰქონდა.
ვიქტორმა 7-დან 6 ორქულიანი და 10-დან 7 საჯარიმო ჩააგდო, 4 სამქულიანი კი ააცილა. 
ცინცაძემ 30 წუთს ითამაშა და “როკს” 14 ქულა, 5 მოხსნა და 1 პასი შესძინა, ბურთი კი სანიკიძის მსგავსად 4-ჯერ დაკარგა.
გიორგიმ 7-დან 2 ორქულიანი და 5-დან 3 სამქულიანი ზუსტად სტყორცნა, 2 საჯარიმოდან კი 1 გამოიყენა.
ბალტიის საკალათბურთო ლიგის მეოთხედფინალური სერია ორ გამარჯვებამდე გრძელდება.
ქართველთა კლუბი 28 მარტს “კალევს” ტარტუში უმასპინძლებს და მოგების შემთხვევაში, ნახევარფინალის საგზურს მიოპოვებს.
თუკი მესამე მატჩის გამართვა გახდა საჭირო, გატამწყვეტ მატჩს 1 აპრილს კვლავ ტალინი უმასპინძლებს.
ნახევარფინალში “როკსა” და “კალევს” შორის გამარჯვებულს ლიტვური “ჟალგირისი” ელის.
 

ბურთს იხელთებს ვიქტორ სანიკიძე