ევრობაკსეტის მოსამზადებელი ციკლის ფარგლებში საქართველოს ეროვნული ნაკრები თბილისის მერიის თასის გათმაშებაში მიიღებს მონაწილეობას. ევროპის ჩემპიონატის წინ ეს იქნება ნაკრების ბოლო მატჩები თბილისში, რის შემდეგაც ჩვენი ეროვნული გუნდი  საბერძნეთში, შემდეგ კი ისრაელში, ევრობასკეტზე გაემგზავრება.  
საქართველოს ნაკრებმა ლიტვის ტურნირი მოიგო და სამშობლოში  7 აგვისტოს დაბრუნდა. გუნდს თბილისში დახვდა კაპიტანი ზაზა ფაჩულია, რომელიც ნაკრებთან 8 აგვისტოდან ვარჯიშობს. თბილისის მერიის თასზე ჩვენს ეროვნულ გუნდს სერიოზული ტესტი ელის ევროპის ჩემპიონატის მონაწილე ჩეხეთის ეროვნულ გუნდთან.
მერიის მერიის თასის ფარგლებში საქართველოსა და ჩეხეთის ეროვნული გუნდები 2 მატჩს გამართავენ - 11 და 13 აგვისტოს. ამ თამაშებში მოგებების და, თუ საჭირო გახდა, ბურთების შეფარდებით გაირკვევა გამარჯვებული გუნდის ვინაობა, რომელსაც თბილისის მერიის თასი გადაეცემა.
მატჩები თბილისის სპორტის სასახლეში (26 მაისის მოედანი #1) 11 და 13 აგვისტოს, 18:00 საათზე გაიმართება და მათზე დასწრება გულშემატკივართათვის თავისუფალი იქნება.
დღეს, სპორტის სასახლეში ეროვნულმა ნაკრებმა ივარჯიშა, რისი დასკვნითი ნაწილის მას-მედიისთვის ღია იყო. ქართველი კალათბურთელების სანახავად და მათთან გასასაუბრებლად მრავალი ადამიანი მოვიდა. გაკეთდა კომენტარები, რომლებსაც ვიდეო-რგოლის სახით გთავაზობთ.
 


ფოტოები - ხატია ჯიჯეიშვილი