დასანანი მარცხი იწვნია ქართველების გუნდმა ევროთასზე. გიორგი შერმადინისა და ვიქტორ სანიკიძის შედეგიანი თამაშით "სარაგოსა" თითქმის მთელი თამაში ამარცხებდა ბონში ტელეკომს", თუმცა ბოლო პერიოდში მასპინძლებმა გამრჯვების მოპოვება მოახერხეს - 108:104.
სარაგოსელებს თითქმის იგივე რამ შეემთხვათ, რაც წინა ტურში ბერლინში, "ალბასთან". მაშინაც მთელი თამაში ლიდერობდნენ არაგონელები, თუმცა ბოლო წუთებზე 3 ქულით წააგეს. წუხანდელ შეხვედრას ესპანური გუნდი პირველსავე წუთიდან იგებდა და ასე გაგრძელდა ბოლო წუთებამდე. მასპინძელთა შეუპოვრობამ საბოლოოდ მაინც თავისი გაიტანა.

სანიკიძეც და შერმადინიც სასტარტო ხუთეულში იყო და მოედანზე მთლიანობაში თითქმის თანაბარი დრო გაატარეს. ვიქტორმა 26:45 წუთი ითამაშა, ხოლო გიორგიმ - 26:32.  სანიკიძემ 16 ქულა, 6 მოხსნა, 1 პასი და 1 ჩაჭრა მოაგროვა. მან 6-დან 2ორქულიანი, 7-დან 3 სამიანი და 4-დან 3 საჯარიმო ჩააგდო.
რაც შეეხება შერმადინს, ქართველმა  ცენტრმა თავი 15 ქულას, 4 მოხსნას, 2 პასს და1 დაფარებას მოუყარა. გიორგიმ 9-დან 5 ორქულიანი და 6-დან 5 საჯარიმო ჩააგდო. მისმა მარგი ქმედების კოეფიციენტმა 16 შეადგინა, რაც დამიან რუდეჟთან ერთად სარაგოსელთაგან საუკეთესო შედეგი იყო.
1 გამარჯვებითა და 2 მარცხით "სარაგოსა" 6-გუნდიან ჯგუფში მე-4 ადგილზეა. მომდევნო შეხვედრას სარაგოსელები 6 ნოემბერს, შინ, რომის "ვირტუსთან" ჩაატარებენ.


გრაველინი

3

0

224

187

37
ვირტუსი

2

1

242

222

20
ალბა

2

1

228

218

10
სარაგოსა

1

2

245

235

10
ტელეკომი

1

2

239

264

-25
მონსი

0

3

184

236

-52