ზაზა ფაჩულიას "გოლდენ სტეიტმა" მორიგი გამარჯვება "დენვერთან" მოიპოვა. კალიფორნიელებმა კოლორადოელებს ოკლენდში უმასპინძლეს და <a href="http://www.espn.com/nba/boxscore?gameId=400975343"><strong><span style="color: #ff0000;">124:114</span></strong></a> დაამარცხეს. სერბი ცენტრის, ნიკოლა იოკიჩის ქებული თამაშის წყალობით დენვერელები მთელი თამაში კუდში მისდევდნენ ფავორიტ მასპინძლებს, თუმცა ბოლო წუთებზე მაინც გატყდნენ და შეხვედრაც ისე დათმეს, ვითარება არც დაუძაბავთ.

იოკიჩმა სამმაგი დუბლი - 22 ქულა, 12 მოხსნა და 11 პასი მიითვალა. მისმა ქართველმა ოპონენტმა ზაზა ფაჩულიამ კი მართალია სასტარტო ხუთულში, მაგრამ იოკიჩზე 23 წუთით ნაკლები - 13 წუთი ითამაშა და შეხვედრა 4 ქულით, 6 მოხსნითა და 2 პასით დაასრულა. ზაზამ 4-დან 2 ორქულიანი ჩააგდო. ხოლო საუკეთესო ისევ სტეფ კარი გახდა, რომელიც "მეომრებს" კევინ დიურანტის არყოფნას არ აგრძნობინებს. კარიმ ამჯერად 32 ქულა და 9 პასი მიითვალა, დრეიმონდ გრინის ანგარიშზე კი 23 ქულა და 10 პასი დაგროვდა.

"გოლდენ სტეიტისთვის" ეს გახლდათ 41-ე მატჩი, რაც რეგულარული ჩემპიონატის ზუსტად ნახევარია. 33 მოგებითა და 8 მარცხით ოკლენდელები სრულიად ლიგას ლიდერობენ. მომდევნო გამოცდა ფაჩულიას გუნდს 11 იანვარს, შინ, "ლოს ანჯელეს კლიპერსთან" ელის.&nbsp;

[embed]https://www.youtube.com/watch?v=a_XdDd1-zeo[/embed]