ვიქტორ სანიკიძის „თედ კოლეჯლერმა“ თურქეთის ჩემპიონატის მორიგი ტურის მატჩი წააგო. ანკარელებმა „ისთანბულს“ უმასპინძლეს და დაძაბულ ბრძოლაში - 80:82 წააგეს.
ქართველმა ფორვარდმა, რომელიც საშუალოდ 30 წუთს ატარებს მოედანზე, აღნიშნულ მატჩში მხოლოდ 4:31 წუთი ითამაშა. სანიკიძემ მცირე ტრავმა მიიღო და მწვრთნელებმა მისი მოედანზე დაბრუნება აღარ გარისკეს. ამ ხნის განმავლობაში ვიქტორმა მხოლოდ 1 მოხსნის მითვლა მოასწრო.
8 მოგებითა და 19 წაგებით სანიკიძის გუნდი მე-14 ადგილზეა. მომდევნო მატჩს ანკარელები 30 აპრილს, სტუმრად, „ტრაბზონსპორთან“ გამართავენ.
 