შერმადინის „კანტუმ“ იტალიის უმაღლეს ლიგაში მორიგი მატჩი მოიგო. კანტუელებმა „იუვეკასერტას“ უმასპინძლეს და 83:72 დაამარცხეს. 
ქართველი ცენტრი სასტარტო ხუთეულში იყო, თუმცა მოედანზე მხოლოდ 16 წუთი გაატარა. ამის მიზეზი 5 პერსონალური შენიშვნა გახლდათ. გიორგიმ 5-დან 3 ორქულიანი ჩააგდო, 2 საჯარიმო კი ააცილა. მან შეხვედრა 6 ქულით, 1 მოხსნით და 1 პასით დაასრულა. 
19 ქულით კანტუელებს ჯეიმს ფელდეინმა ულიდერა, 16-16 ქულა მიითვალეს სტეფანო ჯენტილემ და ივან ბუვამ.
ამ გამარჯვებით შერმადინის გუნდი საპლეიოფო ზონაში შევიდა. მოგეხსენებათ, იტალიის უმაღლეს ლიგაში პლეი ოფში 8 საუკეთესო გუნდი გადის, რომლებიც მეოთხედფინალში წყვილდებიან. კანტუელებს 10 მოგების წილ 11 მარცხი აქვთ და მომდევნო მატჩს სტუმრად, „ბრინდისის“ წინააღმდეგ 22 მარტს გამართავენ.