  შედეგები 
მე-3 ტურის დარჩენილი 2 მატჩი თბილისის სპორტის სასახლეში გაიმართა. „ა“ ლიგის მატჩებამდე სასახლეში სუპერლიგის 2 შეხვედრა გაიმართა. 17:00 საათზე დაწყებული მატჩი „სეუ-ჰიუნდაისა“ და „კაკტუსს“ შორის საკმაოდ დაძაბული და საინტერესო გამოდგა.
ამ მატჩამდე ორივე გუნდს 1 მოგება და 2 წაგება ჰქონდა. შესაბამისად, შეხვედრა მეტად პრინციპულ ხასიათს ატარებდა და დაძაბული მუხტი მთელი თამაშის მსვლელობისას იგრძნობოდა.

პირველი მეოთედი 18:18 დასრულდა, დიდი შესვენებისთვის სამა ტაკუს წინამძღოლობით კაკტუსელები 2 ქულით დაწინაურდნენ. ცხადი იყო, რომ ყველაფერი ბოლო წუთებზე გადაწყდებოდა, არც ერთი გუნდი ფლობდა იმხელა უპირატესობას, რომ წინ დიდი სხვაობით გაჭრილიყო.
მესამე პერიოდი „სეუ-ჰიუნდაიმ“ 18:13 მოიგო და მცირე უპირატესობას მატჩის ბოლომდე ინარჩუნებდა. კაკტუსელები ცდილობდნენ, მაგრამ მაქსიმუმი, რაც მოახერხეს, ბოლოსწინა წუთზე ჩამორჩენის მინიმუმამდე შემცირება იყო. გადამწყვეტ მომენტში ლაშა ეძგვერაძის გაწვრთნილმა „სეუ-ჰიუნდაიმ“ უკეთესად ითამშა და უმნიშვნელოვანეს გამარჯვებას მიაღწია - 73:70.
გამარჯვებულთა შორის ბომბარდირი ამერიკელი კაილ ფულერი გახდა, ხოლო სამმა კალათბურთელმა - ირაკლი ალხანაიძემ, გელა კოპალიანმა და ირაკლი გაბისონიამ ორმაგი დუბლები მიითვალეს. კაკტუსელთაგან 28 ქულითა და 9 მოხსნით საუკეთესო კამერუნელი სამა ტაკუ გახლდათ. 13 ქულა დააგროვა დავით როგავამ.
მეორე მატჩში 20-ქულიანი სხვაობა დაფიქსირდა. ერთმანეთს 2 მოუგებელი გუნდი შეხვდა - თსუ და გორის „დილა“. ბოლო მეოთხედამდე თანაბარი ბრძოლა მიდიოდა. სახელმწიფო უნივერსიეტის გუნდი ნიადაგ ლიდერობდა, თუმცა გორელები არ რჩებოდნენ და შანსს ინარჩუნებდნენ. ბოლო პერიოდში მოედნიდან მსაჯთან კამათის გამო უნივერისტეტელი გიორგი გაფრინდაშვილი გააძევეს, რის შემდეგაც სტუდენტებმა მეტი მობილიზებით ითამაშეს და სოლიდური ლიდერობის მოპოვებით მატჩში გამარჯვებულის ვინაობა სათავისოდ გაარკვიეს.
38 ქულით სტუდენტბს მიხეილ ფანჩულიძემ ულიდერა, ხოლო ვასილ ბერუაშვილის ანგარიშზე 23 დაგროვდა. „დილაში“ 17-17 ქულით საუკეთესო შედეგი ვლადიმერ ბეჟანიშვილსმა და დავით აფხაზავამ დააფიქსირეს.
მომდევნო ტური 4 აპრილს თბილისის სპორტის სასახლეში გაიმართება.
