
 სტატისტიკა დღეს, ბათუმში გამართულ მატჩში საქართველოს თასის გათამაშების
ბოლო ნახევარფინალისტი გამოვლინდა. „ბათუმმა“ „სოხუმს“ უმასპინძლა და 98:84 გამარჯვების
შემდეგ ნახევარფინალში „დინამოს“ შეუწყვილდა. მეორე წყვილში ერთმანეთს „ქუთაისი“ და
„რუსთავი“ დაუპირისპირდებიან.

ბათუმში გამართული შეხვედრა სოხუმელთა უპირატესობით
დაიწყო. უკრაინელი მწვრთნელის, ვიტალი ჩერნის გაწვრთნილმა სოხუმელებმა პირველი პერიოდი
28:21 მოიგეს, თუმცა მეორეში მასპინძლებმა თამაშის გამოსწორება მოახერხეს და დიდ შესვენებამდე
ჩამორჩენა 4 ქულამდე შეამცორეს.

მასპინძლებმა მესამე პერიოდში „სოხუმი“ გატეხეს, როცა
პერიოდი 29:15 მოიგეს. დარჩენილ დროსი სოხუმელები ეცადნენ, თუმცა ვითარების გამოსწორება
ვერ მოახერხეს და საბოლოოდ 84:98 დამარცხდნენ.

მასპინძელთა გამარჯვებაში მნიშვნელოვანი წილი დაიდო
ბესო ლეჟავამ, რომელმაც 5 სამქულიანი ჩააგდო და მთლიანობაში 23 ქულა მოაგროვა. 19 ქულა
მიითვალა იგორ კრივცოვმა, 15 ქულა კი ილია შემოსიუკის ანგარიშზეა. „სოხუმში“ 17-17
ქულა ჰქონდათ დუეინ ლათანს და ალექსანდრ ტიშჩენკოს.