მიმდინარე სეზონის ერთ-ერთი საუკეთესო შეხვედრა მანუჩარ მარკოიშვილმა იტალიის სერია "ა"-ს გასულ ტურში, თავის ყოფილ გუნდ "კანტუსთან" ჩაატარა. "რეჯიო ემილიამ" კანტუელებს უმასპინძლა და ქართველი ლეგიონერის შედეგიანობის წყალობით <a href="http://web.legabasket.it/game/67062/grissin_bon_reggio_emilia-red_october_cant-86:80"><strong><span style="color: #ff0000;">86:80</span></strong></a> დაამარცხა.&nbsp;

სასტარტო ხუთეულში მყოფმა მარკოიშვილმა მოედანზე 30 წუთი გაატარა (ბოლო მეოთხედში შეუცვლელად გაისარჯა) და მასპინძელთაგან ყველაზე შედეგიანი იყო. მანუჩარმა 19 ქულა, 2 მოხსნა, 2 ჩაჭრა და 1 პასი მიითვალა. ქართველმა ლეგიონერმა 6-დან 2 ორქულიანი, 9-დან 4 სამქულიანი და 7-დან 3 საჯარიმო ჩააგდო, ბურთი 2-ჯერ დაკარგა, 1 პერსონალური ფოლი მიიღო, მის წინააღმდეგ კი 4-ჯერ დაჯარიმდნენ.

5 მოგებითა და 8 მარცხით “რეჯიო ემილიამ”&nbsp; სატურნირო ცხრილში მე-12 ადგილზე გადაინაცვლა, მომდევნო მატჩს კი 7 იანვარს, შინაურ არენაზე, “ბრინდისისთან” გამართავს.