გიორგი შერმადინი შეუჩერებელია. ესპანეთის მორიგი ტურის მატჩში "უნიკახას" ქართველმა ცენტრმა "ბილბაოს' წინააღმდეგ შესანიშნავად ითამაშა და მალაგელებს რომ ემარჯვათ, დიდი ალბათობით ის ტურის საუკეთესო მოთამაშე გახდებოდა. "უნიკახამ" სტუმრად გამართული შეხვედრა ბოლბაოელებთან <strong><a href="http://www.acb.com/fichas/LACB62122.php"><span style="color: #ff0000;">67:70</span></a></strong> წააგო.

შერმადინი შეხვედრაში სათადარიგოთა სკამიდან ჩაერთო და 23:03 წუთში 19 ქულა და 5 მოხსნა მოაგროვა. ხაზგასასმელია, რომ შერმადინისთვის 19 ქულა უმაღლესი შედეგია "უნიკახას" შემადგენლობაში. გიორგიმ 4-ვე ორქულიანი და 12-დან 11 საჯარიმო ჩააგდო, ბურთი 2-ჯერ დაკარგა, ერთხელ დაჯარიმდა, მის წინააღმდეგ კი თამაშის წესები 6-ჯერ დაირღვა. ქართველი ლეგიონერი მატჩის ყველაზე შედეგიანი მოთამაშე გახდა, მისი სარგებლიანობის კოეფიციენტი კი 26-ს გაუტოლდა, რაც ჯერჯერობით, მთლიანად ტურის საუკეთესო მაჩვენებელიცაა.&nbsp;

"უნიკახას" 13 მატჩში 6 მოგება აქვს და ცხრილში მე-10 ადგილზე იმყოფება. მომდევნო შეხვედრა მალაგელებს შინ, 2 იანვარს, მოქმედ ჩემპიონ "ვალენსიასთან" ელით.