ევროპის ყველაზე პრესტიჟულ საკლუბო ტურნირ ევროლიგაში ქართული კლუბების დღე არ იყო. გიორგი შერმდინის "უნიკახამ" მილანში "არმანი ექსჩეინჯთან" <a href="http://www.euroleague.net/main/results/showgame?gamecode=142&amp;seasoncode=E2017#!boxscore"><strong><span style="color: #ff0000;">87:101</span></strong></a> წააგო, თორნიკე შენგელიას "ბასკონია" კი მადრიდში "რეალთან" დაძაბულ ბრძოლაში - <a href="http://www.euroleague.net/main/results/showgame?gamecode=144&amp;seasoncode=E2017"><span style="color: #ff0000;"><strong>73:75</strong></span></a>&nbsp;დამარცხდა.&nbsp;

ბასკონიელები უმეტესწილად ლიდერობდნენ, თუმცა ბოლოში ყველაფერი ერთმა სროლამ გადაწყვიტა, რომელიც თორნიკე შენგელიას აუცდა, ხოლო სერხიო როდრიგესმა ჩააგდო და მადრიდელებს გაამარჯვებინა. შენგელია ვიტორიული კლუბის სასტარტო ხუთეულში იყო და მოედანზე გატარებულ 25:25 წუთში 9 ქულა, 8 მოხსნა, 1 პასი და 1 ჩაჭრა მოაგროვა.&nbsp;

9-დან 3 ორქულიანი და სამქულიანი ჩააგდო, ბურთი ერთხელ დაკარგა, ერთხელ დაუფარეს და მის წინააღმდეგ ერთხელ დაჯარიმდნენ. “ბასკონიას” 8 მოგება და 10 მარცხი მოუგროვდა და სატურნირო ცხრილში მე-9 ადგილზე იმყოფება, მომდევნო მატჩს კი 19 იანვარს იმ “მილანის” წინააღმდეგ ჩაატარებს, რომელმაც დღეს მალაგელებს აჯობა.

<img class="aligncenter size-medium wp-image-24664" src="http://gbf.ge/app/uploads/2018/01/shermadini-19-armani-730x485.jpg" alt="" width="730" height="485">

მილანში გამართულ მატჩში “უნიკახას” ქართველმა ცენტრმა მოედანზე 12:56 წუთი გაატარა და 6 ქულა, 5 მოხსნა (2 შეტევაში) და 1 დაფარება მოაგროვა. შერმადინმა 5-დან 2 ორქულიანი და 2 საჯარიმო გამოიყენა, ბურთი ერთხელ დაკარგა, 3 პერსონალური ფოლი მიიღო, მის წინააღმდეგ კი 2-ჯერ დაჯარიმდნენ.

7 მოგებითა და 11 მარცხით&nbsp; "უნიკახა" მე-10 ადგილზეა, 19 იანვარს კი შინ, “რეალს” გაეჯიბრება. ამგვარად, მომდევნო ტურში ქართველ კალათბურთელთა გუნდები მეტოქეებს გაცვლიან.

<a href="http://iframe%20frameborder=0%20width=480%20height=270%20src=//www.dailymotion.com/embed/video/x6d9wq4%20allowfullscreen%20allow=autoplay/iframe"><iframe src="//www.dailymotion.com/embed/video/x6d9wq4" width="480" height="270" frameborder="0" allowfullscreen="allowfullscreen"></iframe></a>

<a href="http://iframe%20frameborder=0%20width=480%20height=270%20src=//www.dailymotion.com/embed/video/x6d9x5n%20allowfullscreen%20allow=autoplay/iframe"><iframe src="//www.dailymotion.com/embed/video/x6d9x5n" width="480" height="270" frameborder="0" allowfullscreen="allowfullscreen"></iframe></a>