ვაკეში მდებარე საკალათბურთო აკადემიის დარბაზში დასრულდა 2012 წლის დუდუ დადიანის მემორიალის მეორე დღე, რომლის დასკვნით მატჩიც არმიის გუნდმა
,,ქუთაისი“ სოლიდური ანგარიშით- 85:72 დაამარცხა.

&nbsp;არმიელებმა პირველი ტაიმი დამაჯერებლად დაიწყეს და დიდ შესვენებაზე 11-ქულიანი სხვაობით, 47:36 გავიდნენ. მესამე მეოთხედში ქუთაისელები აქტიურად ათამაშდნენ, თუმცა ,,არმიის“ კალათბურთელებმა უპირატესობა კიდევ უფრო გაიმყარეს და &nbsp;წინ &nbsp;60:45 გავიდნენ.&nbsp; დასკვნით მეოთხედში ქუთაისელებმა მეტოქეს სათანადო წინააღმდეგობა ვერ გაუწიეს და მარცხი განიცადეს.

&nbsp;მოგებულებს 19 ქულით კურტის მილიჯმა ულიდერა, ხოლო 10-10 &nbsp;ქულა ვლადიმერ ბოისასა და ლაშა ფარღალავას ანგარიშზეა. &nbsp;,,ქუთაისის“ შემადგენლობაში &nbsp;გამოირჩა რიჩარდ
მათიაშვილი, რომელმაც ,,იმერლებს" 29 ქულა შესძინა.

&nbsp; შეგახსენებთ, რომ დღეს აკადემიის დარბაზში დუდუ დადიანის მემორიალის კიდევ ორი შეხვედრა გაიმართა.

&nbsp;შსს აკადემია დღეს პირველად ჩაება მემორიალში და &nbsp;ტექნიკური უნივერსიტეტი უშანსოდ 95:61 დაამარცხა . ,,ძალოვნებს“ &nbsp;25 ქულა ახალწვეულმა ლეგიონერმა დეონტა ვონმა შესძინა,
ხოლო სტუ-ს 15 ქულა გიგა კვეტენაძემ მოუტანა.

&nbsp;რაც შეეხება ,,რუსთავისა“ და თსუ-ს დაპირისპირებას, ,,ქვემოქართლელებმა“ დამაჯერებლად, 79:61 დაამარცხეს
სტუდენტები. &nbsp;რუსთავის გუნდში 18 ქულით ნეიდ ბოუი გამოირჩა, ხოლო 11 მოხსნითა და 9 მოხსნით ორმაგ დუბლამდე ერთადერთი მოხსნა ჟულივეტ ტუჯანს დააკლდა. თსუ-ს შემადგენლობაში თავი ვახტანგ&nbsp; ჩქარეულმა გამოიჩინა, რომლის ანგარიშზეც 20 ქულაა.

&nbsp;