ესპანეთის რანგით მეორე ლიგაში მორიგი მატჩი გამართა ბექა ბურჯანაძის „ლეიმე ბასკეტმა". ქართველ ფორვარდს ურიგოდ არ უთამაშია, თუმცა მისი გუნდი წაგებას ვერ ასცდა. ლაკორუნიელებმა გასვლითი მატჩი „პლანასასთან" – 67:85 დათმეს.
ბურჯანაძე სასტარტო ხუთეულში იყო და 27 წუთში 16 ქულა, 5 მოხსნა, 1 პასი და 2 ჩაჭრა მოაგროვა. ბექამ 10-დან 4 ორქულიანი, 4-დან 1 სამქულიანი და 7-დან 5 საჯარიმო ჩააგდო, ბურთი 3-ჯერ დაკარგა, 3 პერსონალური ფოლი მიიღო, მის წინააღმდეგ კი 7-ჯერ დაჯარიმდნენ.
"ლეიმა ბასკეტს" 10 მოგება და 15 მარცხი აქვს, 15-გუნდიან ლიგაში მე-11 ადგილზე იმყოფება და მომდევნო მატჩს 5 აპრილს, შინ, "კოკინასთან" ჩაატარებს.


 