საქართველოს 20-წლამდელთა ნაკრები ევროპის ახალგაზრდულ ლიგაში დღეს ჩაერთო. ნიკოლოზ ჩერქეზიშვილის გაწვრთნილი გუნდი აღნიშნული ტურნირის მოქმედი ბრინჯაოს მედალოსანია. 20-წლამდელები გასულ სეზონში ევროპის ლიგის ოთხთა ფინალში გავიდნენ, თუმცა ნახევარფინალი მასპინძელ მოსკოვის „ხიმკისთან“ დაძაბულ ბრძოლაში დათმეს და საბოლოოდ მესამე ადგილი მოიპოვეს.
მატჩის სტატისტიკა: 73:37

2017-19 წლების ევროპის ლიგის გათამაშება დღეს - ლატვისს ქალაქ ვენტსპილსში დაიწყო, სადაც თავი ტურნირი მონაწილეებმა მოიყარეს. საქართველოს ნაკრები პირველ წრეში 5 მატჩს გამართავს, რომელთაგან 1 უკვე დასრულდა. დღეს, დილის საათებში ქართველებმა ფინური კლუბი - „ჰელსინკი როკსი“ გაანადგურეს. ჩერქეზიშვილის გაწვრთნილმა გუნდმა სკანდინავიელებს 73:37 სძლია.
საქართველოს ნაკრებში 16 ქულით ბომბარდირი გახდა ალექსანდრე ფევაძე, საუკეთესო შედეგი - 14 ქულა და 12 მოხსნა - გიორგი კორსანტიამ დააფიქსირა. 12 ქულა დაგროვდა გიორგი მეცხვარიშვილის ანგარიშზე, ხოლო დავით აფხაზავამ 10 ქულა მოაგროვა.
მომდევნო მატჩს საქართველოს ნაკრები დღეს - თბილისის დროით 16:30 საათზე, ყაზახურ „ბარსისთან“ გამართავს. ჩვენი ნაკრების პირველი წრის დარჩენილი კალენდარი ასე გამოიყურება:
„ცმოკი-მინსკი“ (ბელარუსი) - საქართველო,           23 სექტემბერი, 11:00  „ვალმეირა“ (ლატვია) - საქართველო,                    23 სექტემბერი, 16:30 საქართველო - რუნა (რუსეთი),                            24 სექტემბერი, 10:30
საქართველოს ნაკრების შემადგენლობა ასე გამოიყურება: ნიკა ჭიჭვეიშვილი, აკაკი ფიფია, დავით აფხაზავა, გიორგი კუჭავა, ნიკოლოზ მეცხვარიშვილი, ნიკა ჩეჩელაშვილი, ნიკა ლოლიშვილი, გიორგი ჯაფარიძე, ნიკა დარბაიძე, გიორგი კორსანტია, საბა აკობია, ალექსანდრე ფევაძე. 