დუდა სანაძის "სან დიეგომ" მიმდინარე სეზონში მეორე მეოთხედფინალი წააგო. პირველი სტუდენტურ ლიგაში იყო, ახლა კი სანდიეგოელებმა Collegeinsider.com-ის ტურნირის პლეი ოფში "პასიფიკთან" 60:75 წააგეს და სეზონიც დაასრულეს.
აღნიშნულ შეხვედრაში სანდიეგოელთაგან საუკეთესო ბომბარდირი დუდა სანაძე გახლდათ, რომელმაც 25 წუთში 16 ქულა მიითვალა. ქართველმა უკანახაზელმა 7-დან 6 ორქულიანი და 4-დან 4 საჯარიმო ჩააგდო, 6 სამიანი კი ააცილა. 16 ქულასთან ერთად სანაძეს 5 მოხსნა ჰქონდა, ბურთი კი 2-ჯერ დაკარგა.
ამით დუდა სანაძემ დაასრულა 2013-14 წლების სეზონი და სან დიეგო უნივერსიტეტში კურსის დახურვის შემდეგ საქართელოში დაბრუნდება.