სუპერლიგის 1 მატჩი გაიმართა დღეს ბათუმში, სადაც სათამაშოდ თბილისური "კაკტუსი" ჩავიდა და მაღალ დონეზე ჩატარებული დასკვნითი პერიოდის წყალობით უმნიშვნელოვანესი გამარჯვება მოიპოვა. არჩილ ჟღენტის გაწვრთნილმა კაკტუსელებმა გასული 2 მატჩი მოიგეს და წარმატებული სერია აჭარაშიც გააგრძელეს, სადაც უშუალო კონკურენტ "ბათუმს" 77:69 მოუგეს.

თამაში ისე დაიწყო და მიმდინარეობდა, ბათუმელ ქომაგებს სანერვიულო არ მისცემიათ. პირველი პერიოდის 7 ქულით მოგების შემდეგ, ბათუმელებმა მეორეში 23:19 იმარჯვეს და დიდი შესვენებისთვის 43:32 დაწინაურდა. მესამე პერიოდში სტუმრებმა ჩამორჩნა მცირედით შეამცირეს&nbsp; და გადამწყვეტი იერიში მეტოქეზე დასკვნით მეოთხედში მიიტანეს.

მატჩის დასრულებამდე 4:40 წუთით ადრე ბათუმელები 69:66 იგებდნენ, მაგრამ დარჩენილ დროში ქულაც კი ვერ მოიპოვეს, კაკტუსელებმა კი მონაკვეთი 11:0 მოიგეს და საბოლოოდ გამარჯვებასაც მიაღწიეს. გადამწყვეტ მომენტში თბილისურმა გუნდმა შესანიშნავად ითამაშა დაცვაში, ვლადიმერ ბოსნიაკის გაწვრთნილმა ბათუმელებმა კი მრავალი შეცდომა დაუშვეს და კარგად დაწყებული საქმე მოგებამდე ვერ მიიყვანეს.

"კაკტუსის" შემადგენლობაში 27 ქულით საუკეთესო შედეგი დეანდრე პარკსმა დააფიქსირა. 12 ქულა და 13 მოხსნა მეორე ამერიკელის - ტერიკ ბრიჯმენის ანგარიშზეა, ხოლო დავით ლომიძის ანგარიშზე 11 ქულა დაგროვდა. "ბათუმელთაგან 21 ქულით საუკეთესო გახლდათ იშმაელ ჰოლინსი, რომელმაც პირველ ტაიმში 18 ქულა ჩააგდო, ხოლო მეორეში - ხელი მოეცარა. 15 ქულა დააგროვა ბათუმელთა უკრაინელმა ლეგიონერმა, ეონიდ სტეპანიშინი, ხოლო სტეფან ანდრეიევიჩმა ორმაგი დუბლი - 11 ქულა და 13 მოხსნა მიითვალა.

ხვალ, 20 დეკემბერს, თბილისის ოლიმპიურ სასახლეში სუპერლიგის 3 მატჩი გაიმართება.&nbsp;