გიორგი შერმადინის „ანდორა მორაბანკმა“ ესპანეთის პრიმერადივიზიონის მორიგ ტურში სტუმრად „ბილბაო ბასკეტთან“ წააგო. ანდორელები წარმატების შანსს ბოლო მეოთხედამდე ინარჩუნებდნენ, თუმცა გადამწყვეტი შტურმის განხორციელება ვეღარ მოახერხეს და საბოლოოდ 72:83 დამარცხდნენ.
როგორც წესი, შერმადინი სასტარტო ხუთეულშიც იყო და შედეგიანადაც ითამაშა. ქართველმა ცენტრმა მოედანზე 24 წუთი გაატარა და 10 ქულა, 7 მოხსნა, 3 დაფარება და 1 ჩაჭრა მიითვალა. საქართველოს ეროვნული ნაკრების ცენტრმა 9-დან 4 ორქულიანი და 2-დან 2 საჯარიმო ჩააგდო. მარგი ქმედები კოეფიციენტით შერმადინი ანდორელთაგან მხოლოდ ბენიტო გომესს (14 ქულა, 8 მოხსნა) და სტეფან ჰოლტს (14 ქულა) ჩამორჩა.
9 მოგებითა და 12 წაგებით „ანდორა“ ცხრილში მე-10 ადგილზეა. მორიგი მატჩი შერმადინის გუნდს 5 მარტს ანდორაში, „ესტუდიანტესთან“ ელის.

 