 სუპერლიგის
მესამე ტურის ცენტრალურ მატჩში, სადაც ერთმანეთს ტექნიკური უნივერსიტეტის გუნდი და
,,რუსთავი“ დაუპირისპირდნენ, ძალიან საინტერესოდ წარიმართა. 
  ქვემოქართლელებმა  შეხვედრა დამაჯერებლად დაიწყეს 
 და პირველ პერიოდში
ანგარიშით  - 21:11  დაწინაურდნენ.  რუსთავმა მეორე ათწუთეულიც აქტიურად ითამაშა და და
შეხვედრის პირველი ნახევარი 46:33 მოიგო.
მესამე მეოთხედის
დასრულებამდე 2 წუთით  ადრე ,,სტუდენტები” გაქტიურდნენ
და ანგარიშში სხვაობა  10 ქულამდე დავიდა -
46:56. 




 აღნიშნული ათწუთეულის
დასრულებამდე 1:42 წამით ადრე ,,ტექნიკოსებმა” სხვაობა  7 ქულამდე შეამცირეს - 51:58 .  საბოლოოდ კი მატჩის მესამე მეოთხედი რუსთაველთა
სასარგებლოდ - 60:51 დასრულდა. 




დასკვნითი პერიოდის დასაწყისში  სტუ  გააქტიურდა  და სხვაობა 3 ქულამდე შეამცირა - 57:60. მეოთხედის
შუაწელში კი ,,ტექნიკოსებმა“  შეძლეს მეტოქის
გასწრება და თამაშის მანძილზე პირველად გავიდნენ წინ - 61:60. 




 ამის  შემდეგ სტუ-ს გუნდი  სულ სხვაგვარად ათამაშდა და მეტოქესთვის ქულის  გაკეთების საშუალება არ მიუცია. საინტერესოა, რომ
,,რუსთავმა“  დასკვნით მეოთხედში ქულის ჩაგდება
მხოლოდ თამაშის დასრულებამდე 3 წუთით ადრე მოახერხა.  ამ სამქულიანის ავტორი კი ზურაბ თვარაძე გახლდათ, რომელმაც ბოლო მეოთხედში, როგორც
უკვე აღვნიშნეთ პირველი სამქულიანი მოუტანა რუსთავს - 68:63. 




 შეხვედრის ბოლო  1:14 წუთი კი 
ძალიან დაძაბული გამოდგა - სხვაობა 4 ქულას შეადგენდა -  73:69 სტუ-ს სასარგებლოდ.  28,2 წამით ადრე კი 2 ქულამდე შემცირდა - 74:72
.  ამ მომენტისთვის დაძაბულობამ  პიკს  მიაღწია,
განსაკუთრებით კი მაშინ, როდესაც სხვაობა მინიმუმამდე დავიდა   - 74:73.





  დარჩენილი
28, 2  წამის განმავლობაში ტექნიკური უნივერსიტეტის
გუნდი 2 ქულით დაწინაურდა 75:73 , თუმცა  ამას
რუსთაველთა 2 ქულა მოჰყვა და შეხვედრის ძირითადი დროც დასრულდა   - 75:75. 




დამატებითი დრო გუნდების გარდამავალი უპირატესობით წარიმართა,
,,ოვერტაიმის" დასრულებამდე 1, 15 წმ ადრე სხვაობა მხოლოდ 4 ქულას შედგენდა. 




ძალიან  დრამატულ
მატჩში საბოლოოდ სტუმ- 4 ქულის სხვაობით დაამარცხა რუსთავის გუნდი, რომელიც მთელი თამასის
მანძილზე ახლოს იყო გამარჯვებასთან. 




  ,,სტუდენტთა“
შემადგენლობაში საუკეთესო გახლდათ გიორგი ხანიაშვილი, რომელმაც 22 ქულა მოაგროვა, ხოლო
ორმაგი დუბლი ერთბაშად ორმა კალათბურთელმა შეასრულა: ზვიად ანთაძის ანგარიშზე 17 ქულა
და 13 მოხსნაა, ზურაბ მაჩალაძემ კი 16 ქულა და ამდენივე მოხსნა მიითვალა.




 რუსთაველთა
რიგებში რევაზ ჩაჩანიძე გამოირჩა, რომელმაც საკუთარ გუნდს 22 ქულა შესძინა. 


