გიორგი შერმადინისა და ვიქტორ სანიკიძის "სარაგოსამ" ესპანური პრიმერადივიზიონის დაწყებამდე რამდენიმე დღით ადრე ბოლო საკონტროლო მატჩი გამართა. სარაგოსელები "გიპუზკოა ბასკეტს" შეხვდნენ და 67:83 წააგეს.
ვიქტორ სანიკიძემ არ ითამაშა, ის საქართველოში იმყოფება და ესპანურ ვიზას ელის. საქართველოს ნაკრების ფორვარდი სწორედ ვიზის მისაღებად ჩამოვიდა საქართველოში და ხვალ უკვე ესპანეთში დაბრუნდება.
"სარაგოსას" მეორე ქართველი, გიორგი შერმადინი, "გიპუზკოასთან" საუკეთეო იყო. შერმადინმა 22 წუთი ითამაშა და 18 ქულა, 3 მოხსნა, 1 ჩაჭრა და 1 დაფარება მიითვალა. ართველმა ცენტრმა 9-დან 7 ორქულიანი და 5-დან 4 საჯარიმო ჩააგდო.
პრიმერადივიზიონის პირველ ტურში, 12 ოქტომბერს, "სარაგოსა" სტუმრად "ბილბაოს" შეხვდება.