17 წლის გოგა ბითაძე სერბეთის ეროვნულ ჩემპიონატს უშინაურდება და ისე შედეგიანად თამაშობს, როგორც დაბალ ასაკობრივ პირველობებში. სერბეთის ჩემპიონატის მორიგ ტურში ბითაძის „სმედეროვო“ სტუმრად „ვრაშცს“ შეხვდა და 69:105 წააგო, ქართელი ცენტრი კი სტუმართაგან საუკეთესო იყო.
ბითაძემ მოედანზე 29 წუთი გაატარა და 18 ქულა, 6 მოხსნა, 2 პასი და 1 დაფარება მოაგროვა. გოგამ 13-დან 8 ორქულიანი და 3-დან 2 საჯარიმო ჩააგდო, 3 სამქულიანი ააცილა, ბურთი 3-ჯერ დაკარგა, 3 პერსონალური ფოლი მიიღო და მის წინააღმდეგაც 3-ჯერ დაჯარიმდნენ. ქართველი ცენტრის “სმედერევოს” ჩემპიონატში მხოლოდ 2 გამარჯვება აქვს და ბოლო – მე-14 ადგილზეა, მომდევნო მატჩი კი 29 მარტს, შინ, “ტამისთან” ჩაატარებს.

 