სუპერლიგის მორიგი ტურის დარჩენილი მატჩები დღეს სპორტის
სასახლეში იმართება. პირველ შეხვედრაში ერთმანეთის პირისპირ ტექნიკური უნივერსიტეტის
გუნდი და ქუთაისი წარდგნენ.
 
 
 
 
 
 
 
 
 
          
 შეხვედრა იმერული კლუბის იოლი გამარჯვებით - 96:41 დასრულდა.


ტექნიკოსებმა მეტოქეს წინააღმდეგობა მხოლოდ პირველ მეოთხედში
გაუწიეს, რომელიც 11:15 დათმეს. მეორე ათწუთეულიდან კი დავით უსტიაშვილის გუნდს ყველაფერი
გამოუვიდა. მომდევნო პერიოდი ქუთაისელებმა 28:7 მოიგეს და მატჩის ბედი ფაქტობრივად
გადაწყვიტეს.

მეორე ტაიმი ფორმალობა გამოდგა. ქუთაისელებმა მოპოვებული
უპირატესობა არათუ ხელიდან გაუშვეს, ლიდერობა კიდევ უფრო განიმტკიცეს და საბოლოოდ
55-ქულიანი გამარჯვება გაიფორმეს. სტუ-ს ვერც ერთი მოთამაშე 10-ქულიან ზღვრამდე ვერ
მივიდა, ხოლო ქუთაისელთაგან აღნიშნული ბარიერი ოთხმა კალათბურთელმა დაძლია. 19-19 ქულით
იმერულ კლუბში გიორგი ბარბაქაძე და რიჩარდ მათიაშვილი გამოირჩნენ. ამ უკანასკნელმა
ორმაგი დუბლი გაიფორმა და 19 ქულას 13 მოხსნაც მოაყოლა. 

მომდევნო მატჩში ერთმანეთს „შსს-აკადემია“ და თსუ დაუპირისპირდებიან.
მატჩისშემდგომი პრესკონფერენცია:


დავით უსტიაშვილი
(ქუთაისი): მატჩის ბედი
ფაქტობრივად თავიდანვე გადაწყდა. კარგად ვითამაშეთ დაცვაში, მსროლელების ასპარეზობითაც
კმაყოფილი ვარ, შედეგად დამაჯერებლად გავიმარჯვეთ.

ავთანდილ ლომინაშვილი
(ქუთაისი):  მეტოქე შეეცადა
წინააღმდეგობა გაეწია ჩვენთვის, თუმცა კარგად დავიწყეთ და სასურველ შედეგს იოლად მივაღწიეთ.

ზურა ტომარაძე
(სტუ): ძალიან ცუდად ვითამაშეთ, მიზეზებზე საუბარი ალბათ შორს
წაგვიყვანს ასე რომ თავს შევიკავებ. ქუთაისი ძლიერი გუნდია, რომელიც მაღალი მიზნებისთვის
იბრძვის, რაც შეგვეხება ჩვენ თამაშით ძალიან უკმაყოფილო ვარ.
ქუთაისი - სტუ 41:96


