„ჰიუნდაისა“ და „რუსთავის“ მეოთხედფინალურ მატჩს დაძაბულობა აკლდა. ირაკლი ჩერქეზიშვილის გაწვრთნილმა ჰიუნდაელებმა პირველი მეოთხედი 17:5 მოიგეს, ხოლო დიდი შესვენების შემდეგ 20 ქულით ლიდერობდნენ.

მატჩის ბედიც პირველი ტაიმის შემდეგ ფაქტობრივად გადაწყვეტილი იყო და ბოლო მეოთხედში „ჰიუნდაის“ მწვრთნელმა თავის გამოჩენის საშუალება სათადარიგოებსაც მისცა. საბოლოოდ ჩერქეზიშვილის გუნდმა 70:43 მოიგო და ნახევარფინალში გავიდა, სადაც "გორს" შეხვდება. შიდაქართლელებმა საკუთარ კედლებში "ქუთაისს" იოლად - 111:88 მოუგეს.

ბოლო ნახევარფინალისტი "დინამოსა" და "ბათუმის" დაპირისპირებაში გამოვლინდა. დინამოელებმა ილია ისრაელიანის შედეგიანი თამაშის წყალობით 16 ქულის სხვაობით დაამარცხეს ბათუმელები და ნახევარფინალში "აკადემიას" დაუპირისპირდებიან.

<strong>26 ივნისი. საკალათბურთო აკადემია</strong>

<strong>მეოთხედფინალი</strong>

<strong>ჰიუნდაი - რუსთავი                  70:43</strong>

17:5, 18:10, 23:6, 12:22

<strong>ჰიუნდაი:</strong> ნ. აბაშიძე (14), ლ. წენგუაშვილი (14), გ. გოგიტაშვილი (8)

<strong>რუსთავი: </strong>ტ. არაბული (9), გ. ბეგაშვილი (8)

<strong>დინამო - აჭარის ნაკრები 62:46</strong>

19:6, 10:13, 21:17, 12:10

<strong>დინამო: </strong>ი. ისრაელიანი (24), ც. ცარციძე (13)

<strong>აჭარა:</strong> ნ. მედილიში (25), ნ. ჯაიანი (11)