ვიქტორ სანიკიძის სოლიდური თამაში თურქეთის ჩემპიონატის მორიგ ტურში. ქართველი ფორვარდის „თედ კოლეჯმა“ სტუმრად „ბუიუქკეჩმეკი“ დაძაბულ ბრძოლაში - 93:89 დაამარცხა, რაშიც სანიკიძის წვლილი მნიშვნელოვანია. 
ქართველო ფორვარდს წინა ტურში არ უთამაშია, „ბუიუქკეჩმეკთან“ კი მოედანზე 25 წუთით გამოჩნდა და თავი 8 ქულას, 6 მოხსნას, 2პასს და თითო ჩაჭრა-დაფარებას მოუყარა. ვიქტორმა 3-დან 2 ორქულიანი და 5-დან 4 საჯარიმო ჩააგდო, 3 სამქულიანი ააცილა, ბურთი ერთხელ დაკარგა და 4 პერსონალური ფოლი მიიღო.
ანკარელებს 25 ქულით ლიტველმა მარტინას გეჩევიჩიუსმა ულიდერა, გუნდმა კი ტურის სხვა მატჩების დასრულებამდე, 3 მოგებით, მე-7 ადგილზე გადაინაცვლა.
სანიკიძის გუნდი მომდევნო მატჩს 6 დეკემბერს, შინ, “პინარ ქარშიაქას” წინააღმდეგ გამართავს.
 