ზედიზედ მეორე საევროლიგო შეხვედრაში დასანანი მარცხი იწვნია იტალიურმა „კანტუმ“, რომლის ღირსებასაც მანუჩარ მარკოიშვილი და გიორგი შერმადინი იცავენ. კანტუელებმა ბოლოსწინა ტურში დამატებით დროში „ფენერბაჰჩესთან“ წააგეს, ახლა კი ფრანგულ „ნანსისთან“ შეხვედრა 1 ქულით – 75:76 დათმეს.
 
კარგად გაისარჯნენ ქართველი ლეგიონერები. მარკოიშვილი სასტარტო ხუთეულში იყო და მოედანზე გატარებულ 23:38 წუთში 10 ქულა, 2 მოხსნა და 1 ჩაჭრა მოაგროვა. მანუჩარმა 7 ცდიდან 5 ორქულიანი ჩააგდო, ორივე სამიანი კი ააცილა. ხუთეულში არ ყოფილა, თუმცა მარკოიშვილზე მეტ ხანს ითამაშა გიორგი შერმადინმა. ქართველმა ცენტრმა 26 წუთში 9 ქულა და 3 მოხსნა მიითვალა. გიორგიმ 4-დან ოთხივე ორქულიანი ჩააგდო, 2 საჯარიმოდან კი 1 ააცილა.
 
კანტულებს 3 მოგება და ამდენივე მარცხი აქვთ, ისევე როგორც „ნანსის“, "ოლიმპიაკოსს" და „ფენერბაჰჩეს“. მომდევნო შეხვედრას იტალიური გუნდი 1 დეკემბერს შინ ჯგუფის ლიდერ „კახა ლაბორალთან“ გამართავს.
 
კახა ლაბორალი      4          2          490      478      10
ოლიმპიაკოსი          3          3          463      454      9 
კანტუ                        3          3          449      443      9 
ფენერბაჰჩე              3          3          473      479      9 
ნანსი                         3          3          486      494      9 
ბილბაო                     2          4          458      471      8 
 

 
 
თორნიკე შენგელიას „შარლერუამ“ ღირსეული წინააღმდეგობა მადრიდში „რეალს“ და ბოლო წუთებზე 4 ქულის სხვაობით – 89:93 დამარცხდა. შესანიშნავად ითამაშა შარლერუელთა ქართველმა ფორვარდმა, რომელიც ტრადიციულად ხუთეულში იყო და მოედანზე 20 წუთი გაატარა.
 
შენგელიამ 3–დან 2 ორქულიანი, 4–დან 2 სამიანი და 2–დან 1 საჯარიმო ჩააგდო, შესაბამისად 11 ქულა დააგროვა, რასაც 5 მოხსნა 1 პასი და 1 ჩაჭრაც მოაყოლა. შარლერუელთა შორის ბომბარდირი ამერიკელი კრლის ჰილი გახდა 18 ქულით, მატჩის საუკეთესო მოთამაშე კი „რეალის“ შავკანიანი ცენტრი, სერჟ იბაკა გახდა – 12 ქულა, 9 მოხსნა, 5 დაფარება.
 
„შარლერუას“ 6 მატჩიდან მხოლოდ 1 გამარჯვება აქვს და C ჯგუფში ბოლო ადგილზე იმყოფება. მომდევნო შეხვედრას შენგელიას გუნდი 30 ნოემბერს შინ „ეფესთან“ გამართავს, რომელიც პირველ წრეში თურქეთში დაამარცხა.
 
მაკაბი                       5          1          473      444      11
რეალი                      4          2          543      495      10 
ეფესი                        3          3          448      448      9
პარტიზანი              3          3          437      446      9
არმანი                      2          4          443      459      8
შარლერუა               1          5          461      513      7