თორნიკე შენგელია ბასკურ „ლაბორლ კუჩაში“ სტაბილურ თამაშს აგრძელებს. ესპანეთის ჩემპიონატის მორიგ ტურში ქართველმა ლეგიონერმა შესანიშნავად ითამაშა და ვიტორიელებს „მონბუსის“ 85:77 დამარცხებაში დაეხმარა.
 
შენგელია ტრადიციულად სასტარტო ხუთეულში იყო და ბოლო მატჩების უმეტესობისა არ იყოს, ახლაც 12 ქულა დააგროვა. თორნიკემ 23 წუთი ითამაშა და ზუსტი მიზნი გამოვლინა: ვიტორიელთა ქართველმა ლეგიონერმა 5-დან 4 ორქულიანი და 4-დან 4 საჯარიმო ჩააგდო, 1 სამიანი კი ააცილა. 
 
შენგელიას საბოლოოდ 12 ქულა, 3 მოსნა და თითო პას-ჩაჭრა დაუგროვდა. თორნიკეზე მეტი ვიტორიელთაგან მხოლოდ მაიკ ჯეიმსს (18 ქულა) და კოლტონ აივერსინს (14) დაუგროვდათ. რაც შეეხებათ მონბუსელებს, დამარცხებულ გუნდს პოლონელმა ადამ ვაჟინსკიმ 26 ქულით ულიდერა.
 
8 მოგებითა და 9 მარცხით „ლაბორალი“ ცხრილში მე-9 ადგილზე იმყოფება და მორიგ მატჩს 25 იანვარს შინ „ბარსელონასთან“ გამართავს.
 