 ზურაბ საკანდელიძისა და მიხეილ ქორქიას სახელობის მემორიალის ჯგუფური ეტაპის ბოლო დღის მატჩებს კვლავინდებურად საკალათბურთო აკადემია მასპინძლობს. დღის პირველ შეხვედრაში ერთმანეთს ,,დინამო“ და თსსუ დაუპირისპირდნენ.  
 
  
სამედიცინომ მემორიალი მოგების გარეშე დაასრულა. დღევანდელი შეხვედრა ,,მედიკოსებმა“ 58:75 დათმეს.
 რაც შეეხება ,,დინამოს“ ფინალში გასვლის შანსი ,ამ გუნდმა, წინა ტურში ოლიმპთან 26-ქულიანი წაგების შემდეგ დაკარგა.
 დღევანდელი მატჩი მოსალოდნელი სცენარით წარიმართა. ,,დინამომ“ უპირატესობა საწყის წუთებშივე მოიპოვა და საბოლოო გაამარჯვება 75:58 დააფიქსირა.
მატჩის გამორჩეული მოთამაშეები:
დინამო - ლამარ კარიმი 13 ქულა, 6 პასი; კობა კობაიძე 11 ქულა, 10 მოხსნა.
სამედიცინო - დავით არწივიძე 23 ქულა, 5 პასი; გიორგი რევაზაშვილი 12 ქულა, 6 მოხსნა.

   მორიგი მატჩი სოხუმსა და თსუს შორის შედგა. ფინალში გასვლის შანსი არცერთ გუნდს ჰქონდა, თუმცა შეხვედრა დაძაბული და საინტერესო გამოდგა. მოგებისთის ორივე გუნდის კალათბურთელები ბოლომდე  იბრძოდნენ. პირველი ორი პერიოდი თსუმ იდენტური ანგარიშით მოიგო-18:16 და პირველი ტაიმი 4-ქულიანი უპირატესობით დაასრულა. მესამე პერიოდი ,,სოხუმელებმა“  1 ქულით მოიგეს. თამაშის გადამწყვეტ მეოთხე მეოთხედში კი ორივე გუნდის მოთამაშეები გააქტიურდნენ, თუმცა საბოლოო გამარჯვება თსუს დარჩა -66:60.
მატჩის გამორჩეული მოთამაშეები:
სოხუმი - ირაკლი ჩლაიძე 19 ქულა, ვახტანგ ქადარია 12 ქულა, 18 მოხსნა.
თსუ - გივი ბაქრაძე 18 ქულა, ვახტანგ ჩქარეული 18 ქულა, ვასილ ბერუაშვილი 14 ქულა, 10 მოხნსა.
მორიგ შეხვედრას პრინციპული მნიშვნელობა აქვს, მემორიალის ერთ-ერთი ფინალისტის ვინაობა შსს აკადემია-რუსთვის თამაშში გაირკვევა.


დინამო-თსსუ 75:58
სოხუმი-თსუ 60:66
