„შსს-აკადემიამ“ პირველი წრე მაჟორულ ნოტაზე დაასრულა. გიორგოს კეცელიდისის გაწვრთნილმა აკადემიელებმა
 
 
   
 თსსუ ორმაგი სხვაობით - ანგარიშით
88:44 დაამარცხეს და პირველ ადგილზე გადაინაცვლეს. 
პირველი წრის ბოლო ტურის მორიგ მატჩში ერთმანეთს „შსს-აკადემიას“
კონკურენტები - „არმია“ და „ოლიმპი“ ხვდებიან და ეს მატჩი ცხრილში სავარაუდოდ ცვლილებებს შეიტანს.

რაც შეეხება უშუალოდ შსს-თსსუ-ს მატჩს, შეხვედრის ბედი
მალევე გაირკვა. შინაგან საქმეთა სამინისტროს აკადემიის გუნდმა პირველი მეოთხედი
22:8 მოიგო, დიდი შესვენებისთვის კი უკვე 25 ქულით ლიდერობდა. მოგება განაღდებული ჰქონდა
და აკადემიელთა მწვრთნელმა  ყველა კალათბურთელს
მისცა თავის გამოჩენის საშუალება, რომლებმაც კარგად ითამაშეს და თავიანთ გუნდს დიდი
სხვაობით გაამარჯვებინეს.

„შსს-აკადემიას“ 18 ქულითა და 12 მოხსნით ამერიკელმა
კირკ არჩიბექმა ულიდერა, დენოტა ვონმა კი თავი 13 ქულას მოუყარა. სუპერლიგაში პირველი
ქულები მიითვალა აკადემიელთა 15 წლის კალათბურთელმა ლევან გოგალაძემ, რომელმაც თავის
გუნდს 5 ქულა შესძინა. მედიკოსთა შორის საუკეთესო შედეგი გიორგი რევაზაშვილს ჰქონდა,
რომელმაც 16 ქულა დააგროვა.

ტურის ცენტრალურ მატჩში ერთმანეთს „არმია“ და „ოლიმპი“
შეხვდებიან.
მატჩისშემდგომი პრესკონფერენცია:


გეორგის კეცელიდისი
(შსს აკადემია): ყველას ვულოცავ დამდეგ შობა-ახალ წელს, რაც შეეხება დღევანდელს მატჩს,
ბიჭებმა ძალინ მობილიზებულად იასპარეზეს. სასიხარულოა რომ დღეს თამაშში მონაწილეობა
მიიღეს ახლაგაზრდა მოთამაშეებმა, მათ შორის 15 წლის ლევან გოგალაძემ, რომელმაც მოედანზე
10:00 წუთი გაატარა. წინა პრესკონფერენციაზე აღვნიშნე რომ აუცილებლად გადავხედავდი
,,დინამოსთან“  შეხვედრის  ვიდეოჩანაწერს. განვიხილეთ წინა ტურის მატჩი და
მსაჯების მიმართ პრეტენზია არ გაგვაჩნია. 

გოდერძი კორძაძე
(თსსუ): მივილოცავ შსს აკადემიას გამარჯვებას, რაც შეგვეხება ჩვენ, მორიგი გეგმიური
მარცხი განვიცადეთ. ვეცდებით მეორე წრიდან გარკვეული კორექტივები  შევიტანოთ და უკეთესად ვაიასპარეზოთ. 

ზვიად ანთაძე
(შსს აკადემია): კარგი თამაში იყო და წარმატებას ვუსურვებ სამედიცინოს
გუნდს.  ყველას მოგილოცავთ დამდეგ ახალ წელს.

ლევან ელიაძე
(თსსუ):  დაცვაში ძალიან
ცუდად ვიაპარეზეთ. იმედია მეორე წრიდან გამოვასწორებთ ჩვენს შეცდომებს და უკეთეს  შედეგს ვაჩვენებთ.  
