თორნიკე შენგელიას წინამძღოლობით "ბასკონიამ" "ანდორა" 97:94 დაამარცხა. მოგეხსენებათ "ანდორაში" ბექა ბურჯანაძე ირიცხება, მაგრამ მუხლზე გადატანილი ოპერაციის გამო სარეაბილიტაციო პერიოდი უდგას და ვერ თამაშობს.&nbsp;

შეხვედრა საკმაოდ დაძაბული გამოდგა. ანდორელები უმეტესად იგებდნენ, მაგრამ გადამწყვეტ პერიოდში ქართველმა ფორვარდმა 13 ქულა ჩააგდო და მატჩის ბედი ბასკონიელთა სასარგებლოდ გადაწყვიტა. ქართელი ფორვარდი სასტარტო ხუთეულში იყო და მოედანზე 22:27 წუთი გაატარა. შენგელიას ანგარიშზე ჯამში 20 ქულა, 7 მოხსნა (3 შეტევაში), 1 პასი და 2 ჩაჭრა დაგროვდა. თორნიკემ 11-დან 6 ორქულიანი, 2-დან 1 სამქულიანი და 10-დან 5 საჯარიმო ჩააგდო, ბურთი ერთხელ დაკარგა, 3 პერსონალური ფოლი მიიღო, მის წინააღმდეგ კი 6-ჯერ დაჯარიმდნენ.

“ბასკონიამ” 8 მოგება და 4 მარცხი მოაგროვა და სატურნირო ცხრილში “ბარსელონასთან” და “გრან კანარიასთან” ერთად, მეოთხე-მეექვსე ადგილებს იყოფს, “ანდორა” კი 5 გამარჯვებით მეათეა. ენგელიას გუნდს ესპანეთის ჩემპიონატში მომდევნო მატჩი უკვე გაისად, 3 იანვარს, შინ, მადრიდის “რეალთან” ელის, ანდორელები კი 23 დეკემბერს, “ბილბაო ბასკეტს” უმასპინძლებენ.