Tbilisi Open 3x3 2013  ფიბა-მ თავის ოფიციალური ღონისძიებების კალენდარში შეიყვანა, ეს უპრეცედენტო მოვლენა: აქამდე ქუჩის კალათბურთში საქართველოში ფიბა-ს ეგიდით არც ერთი ტურნირი არ გამართულა.
 
 
   
 საქართველოს სპორტის სამინისტროს, ტელევიზიის პირველი არხისა და კალათბურთის ფედერაციის მიერ დაგეგმილი საერთაშორისო ტურნირი Tbilisi Open 3x3 2013 პირველია, რომელიც მსოფლიოს კალათბურთის ფედერაციაშია რეგისტრირებული.
 

 
Tbilisi Open 3x3 2013-ში მონაწილეთა რეგისტრაცია 14 ივნისიდან დაიწყო. მონაწილეობის მსურველებს საშუალება აქვთ დარეგისტრირდნენ საქართველოს კალათბურთის ფედერაციის (www.gbf.ge) , სუპერლიგის (www.superleague.ge)  და საზოგადოებრივი მაუწყებლის (www.1tv.ge)  ვებ-გვერდებთან.
 3/3-ზე კალათბურთში თბილისის საერთასორისო ტუნირზე მთავარი პრიზი სლოვენიაში გასამართ ევროპის საკალათბურთო ჩემპიონატზე დასასწრები 4 საგზური იქნება, რომელსაც გამარჯვებული გუნდი მიიღებს. ამის გარდა, პრიზიორთათვის და გამორჩეული მოთამაშეებისთვის დაწესებული იქნება სხვადახვა ფასიანი პრიზები. 
Tbilisi Open 3x3 2013-ში მონაწილეობა არ შეეძლებათ საქართველოს სუპერლიგისა და უცხოეთის უმაღლეს ლიგებში მოთამაშე კალათბურთელებს. ტურნირზე დაწესებულია ასაკობრივი ცენზი 16 წლამდე მოთამაშეებისთვის.
  -1 ივლისს გაიმართება სემინარი, სადაც ორგანიზატორები მონაწილეებს 3x3-ზეკალათბურთის წესებს გააცნობენ.
- 3 ივლისს დასრულდება მონაწილეთა განაცხადების მიღება.- 4 ივლის შედგება Tbilisi Open 2013-ის კენჭისყრა.
 
