პირეოსის „ოლიმპიაკოსმა“, რომლის ღირსებასაც გიორგი შერმადინი იცავს, ევროლიგის მორიგ ტურში მნიშვნელოვანი გამარჯვება მოიპოვა. ბერძნული გრანდი სტუმრად მოსკოვის რეგიონის „ხიმკის“ შერვდა და დრამატულ ფინალში 87:82 დაამარცხა
 
„ოლიმპიაკოსმა“ გამარჯვება ბოლო მეოთხედში გამოჩენილი შეუპოვრობით მოიპოვა. გადამწყვეტი 10-წუთეული პირეოსელებმა 33:22 მოიგეს და საბოლოოდ 5 ქულის სხვაობით გაიმარჯვეს. სტუმრების გამარჯვებაში ლომის წილი დაიდეს კაილი ჰაინსმა და ვასილის სპანულისმა, რომლებმაც 19-19 ქულა ჩააგდეს. რაც შეეხება ქართველს ფორვარდს, გიორგი შერმადინი მოედანზე მხოლოდ 10,32 წუთით გამოჩნდა.
 


 
საქართველოს ეროვნული ნაკრების ცენტრმა მოსკოველებს 2-დან 1 ორქულიანი და 2-დან 2 საჯარიმო ჩაუგდო და შესაბამისად 4 ქულა მოაგროვა. გარდა ამისა, შერმადინმა 1 მოხსნა და 1 დაფარებაც მიითვალა.
 თავისი მატჩი მოიგო ვიქტორ სანიკიძის „სიენამაც“, რომელმაც ესპანურ „კახა ლაბორალს“ უმასპინძლა და 85:74 იმარჯვა. სამწუხაროდ, ამ წარმატებაში უმნიშვნელო წვლილი მიუძღვის ვიქტორ სანიკიძეს, რომელიც მოედანზე მხოლოდ 6 წუთით გამოჩნდა და უქულოდ დარჩა.
 
ქართველმა ფორვარდმა იმ 6 წუთში, რაც მოედანზე იმყოფებოდა, 1 სამიანი ააცილა, 1 ფარიდან ასხლეტილი ბურთი მოხსნა და 1 ჯარიმა მიიღო. სიენელებს გამარჯვება მეთიუ ჯენინგის, ბობი ბრაუნისა და დანიელ ჰაკეტის კარგმა თამაშმა მოუტანა. ამ მოგების შემდეგ „სიენა“ და „ბარსელონა“ F ჯგუფს სათავეში ჩაუდგნენ. ორივე გუნდს 6 გამარჯვება და 1 მარცხი აქვთ. „კახა ლაბორალის“ დამარცხებით კი „ოლიმპიაკოსს“ და „ხიმკის“ ესპანური გუნდიც შეუერთდა და სამივე მათგანს 4 მოგების წილ 3 მარცხი ავთ და III-V ადგილებს იყოფენ. 
 
მომდევნო ტურში, 21 თებერვალს, „სიენა“ ისრაელში „მაკაბის“ გაეჯიბრება, ხოლო „ოლიმპიაკოსი“ 22-ში „კახა ლაბორალს“ უმასპინძლებს.
 
E ჯგუფი
ცსკა - პანათინაიკოსი           86:69
ალბა - უნიკახა                       65:67
ეფესი - რეალი                        74:72
ბროსე - ჟალგირისი               87:88
 
А ჯგუფი
მაკაბი - ბარსელონა               77:82
ხიმკი - ოლიმპიაკოსი            82:87
ფენერბაჰჩე - ბეშიქთაში        78:72
სიენა - კახა ლაბორალი         85:74
 
 


ჯგუფი F

მ

წ

ბურთების

შეფარდება

+/-
ბარსელონა

6

1

571

505

66
სიენა

6

1

547

525

22
ხიმკი

4

3

569

532

37
კახა ლაბორალი

4

3

551

528

23
ოლიმპიაკოსი

4

3

538

526

12
მაკაბი

2

5

528

526

2
ფენერბაჰჩე

2

5

552

622

-70
ბეშიქთაში

0

7

433

525

-92 