2003 წელს დაბადებულთა საქართველოს მინისაკალათბურთო ფესტივალზე ფინალისტები გამოვლინდნენ. ამ ასაკში ქვეყნის საუკეთესო გუნდის ტიტულისთვის „რუსთავი“ და „ოვერტაიმი“ იბრძოლებენ.
დღეს, საკალათბურთო აკადემიაში გამართული ნახევარფინალები დაძაბული ვერ გამოდგა. ფინალში გასულმა გუნდებმა - „რუსთავმა“ და „ოვერტაიმმა“ იოლად დაამარცხეს მეტოქეები. დავით მაჭავარიანის გაწვრთნილმა ქვემოქართლურმა გუნდმა „დინამოს“ 17 ქულის სხვაობით - 44:27 აჯობა. 16-ქულიანი სხვაობა დაფიქსირდა მეორე ნახევარფინალში, რომელშიც გიორგი რაზმაძის გაწვრთნილმა „ოვერტაიმმა“ 58:42 სძლია „ქუთაისსს“.
ფინალური მატჩი ხვალ საკალათბურთო აკადემიაში 12:00 საათზე გაიმართება, მანამდე კი, 11:00-ზე მესამე ადგილისთვის მატჩში „დინამო“ და „ქუთასი“ დაუპირისპირდებიან.