მანუჩარ მარკოიშვილისთვის სეზონი დასრულდა. სტამბოლის „დარუშაფაკამ“ თანაქალაქელ „ეფესთან“ ნახევარფინალური სერიის მესამე მატჩიც წააგო და პლეი ოფიდან გავარდა. ეფესელებმა მასპინძლები ბოლო პერიოდში გატეხეს და 88:83 გაიმარჯვეს.
„დარუშაფაკა“ დიდი შესვენებისთვის 10 ქულით იგებდა, მაგრამ ლიდერობა ვერ შეინარჩუნა. მესამ ეპერიოდი მასპინძლებმა 17:21 დათმეს, გადამწყვეტ ათწუთეულში კი ეფესმა 29:18 იმარჯვა და მატჩთან ერთად სერიაც მოიგო - 3:0.
მარკოიშვილმა 10:23 წუთი ითამაშა და 3 ქულა, 2 პასი და 1 მოხსნა მიითვალა. ქართველმა უკანახაზელმა 2 სამქულიანიდან 1 ჩააგდო. მასპინძელთაგან 23 ქულით სემიჰ ერდენი გამოირჩა, ხოლო ეფესელთაგან 4 კალათბურთელი აცდა 10-ქულიან ზღვარს.