მხოლოდ 15 წუთი ეყო ვიქტორ სანიკიძეს, 14 ქულა რომ მოეგროვებინა. „სიენას“ ქართველმა ფორვარდმა ეს იტალიის ჩემპიონატის მორიგ ტურში, „ბიელას“ წინაარმდეგ მოახერხა. სიენელებს მეტოქის დამარცხება არ გასჭირვებიათ. სანიკიძის გუნდმა „ბიელა“ 98:75 გაანადგურა.
 
სანიკიძე სასტარტო ხუთეულში არ ყოფილა. ვიქტორმა 6-დან 3 ორქულიანი, 2-დან 2 სამიანი და 4-დან 2 საჯარიმ ჩააგდო. მას 14 ქულის მოსაგროვებლად მხოლოდ 15 წუთი ეყო. სანიკიძეზე მეტი სიენელთა შორის მხოლოდ კრისტიან კანგურმა (16) მოაგროვა. 14 ქულასთან ერთად ქართველი ფორვარდის ანგარიშზე 4 მოხსნა, 1 პასი და 1 ჩაჭრა დაგროვდა.
 
14 მოგებით და 6 მარცხით „სიენა“ მესამე ადგილზეა. მომდევნო ტურში, რომელიც 3 მარტს გაიმართება, სიენელები სტუმრად „ემპორიო არმანის“ შეხვდებიან