  სტატისტიკა  
 გალერეასაქართველოს თასის გათამაშების პირველი მეოთხედფინალური
მატჩი გაიმართა დღეს რუსთავში. ადგილობრივმა გუნდმა „კაკტუსს“ უმასპინძლა და დაძაბულ
ბრძოლაში - 81:73 დაამარცხა. 

თასის გათამაშებაში პლეი ოფი ერთ მოგებამდეა. შესაბამისად,
დღევანდელი მატჩის გამარჯვებული რუსთაველები ნახევარფინალში გავიდნენ, სადაც მათი მეტოქე
23 თებერვალს გასამართი მეოთხედფინალის („ქუთაისი“-„ოლიმპი)“ გამარჯვებული იქნება.


რაც შეეხება დღევანდელ მატჩს, რუსთაველებმა მეტოქე ბოლო
პერიოდში გატეხეს. მანამდე კი თანაბარი, საკმაოდ დაძაბული ბრძოლა მიდიოდა. პირველი
პერიოდი „კაკტუსმა“ 15:12 მოიგო, თუმცა მომდევნო პერიოდში მასპინძლებმაც 3 ქულის სხვაობით
იმარჯვეს და დიდ შესვენებაზე თანაბარი ანგარიში დაფიქსირდა.

„კაკტუსმა“ მორიგ მეოთხედში ისევ იძალა და 23:21 გამარჯვების
შემდეგ ბოლო ათწუთეულის წინ ისევ გალიდერდა. ყველაფერი ბოლო 3 წუთში გაირკვა, რომელიც
რუსთაველებმა მეტო მობილიზებითა და რაც მთავარია, შედეგიანობით ჩაატარეს და საბოლოოდ
8-ქულიანი სხვაობით იმარჯვეს, 

რუსთაველთაგან ყველაზე მეტი - 17 ქულა მორის ბრიგსმა
ჩააგდო. 14 ქულა მიითვალა ქეისი კასპერბაუერმა, ხოლო ლევან ხმელიძისა და ტომი სპანოლოს
ანგარიშზე 13-13 ქულა დაგროვდა. ამ უკანასკნელმა ორმაგი დუბლი გაიფორმა და 13 ქულასთან
ერთად 11 მოხსნაც მოაგროვა. „კაკტუსში“ გამორჩეულნი ამერიკელი ლეგიონერები იყვნენ
- ჯონ ფლორვეუსმა 23 ქულა და 20 მოხსნა დააგროვა, ტერიკ ბრიჯმენმა კი თავი 16 ქულას
და 12 მოხსნას მოუყარა. 

მირიან ჩხეიძის ფოტო
