ევროლიგაში მომდევნო გამარჯვება მოიპოვა გიორგი შერმადინის „მაკაბიმ“ თელავივურმა გუნდმა პოლონურ „პროკომს“ უმასპინძლა და გამანადგურებელი სხვაობით – 93:62 დაამარცხა. 
შერმადინს ბევრი არ უთამაშია. საქართველოს ნაკრების ცენტრმა მოედანზე 13 წუთი გაატარა და სიმცირის მიუხედავად, საკმაოდ აქტიური იყო. ქართველმა კალათბურთელმა 11 ქულა, 5 მოხსნა და 1 დაფარება მიითალა.გიორგიმ 5-დან 3 ორქულიანი და 7-დან 5 საჯარიმო გამოიყენა, 2 პერსონალური ფოლი მიიღო, მის წინააღმდეგ კი 4-ჯერ დაჯარიმდნენ. ქართველი კალათბურთელის სარგებლიანობის კოეფიეციენტი 15 გახლდათ, რითაც იგი მხოლოდ ამერიკელ რიკი ჰიკმანს ჩამორჩა. ამ უკანასკნელმა 24 წუთში 14 ქულა, 4 მოხსნა, 6 პასი და 3 ჩაჭრა მოაგროვა.

B ჯგუფში მოასპარეზე მანუჩარ მარკოიშვილის „კანტუმ“ კი მადრიდში ვერაფერი გააწყო „რეალთან“. იტალიური გუნდი, რომელსაც 3 ტურის შემდეგ მხოლოდ 1 მოგება ჰქონდა, ესპანეთის დედაქალაქში მიზერული შანსით ჩავიდა, რომელიც ვერ გამოიყენა და საბოლოოდ 66:80 წააგო. 
მარკოიშვილმა საკმაოდ მცირე – 14,43 წუთი ითამაშა სარგებლიანობითაც ვერ გამოირჩა. ქართველმა უკანახაზელმა 5–დან 1 ორქულიანი და 2–დან 1 სამიანი ჩააგდო, მთლიანობაში 5 ქულა მოაგროვა. ამასთან ერთად მანუჩარს თითო მოხსნა და ჩაჭრა ჰქონდა, ბურთი კი 3–ჯერ დაკარგა. 
1 მოგებითა და 3 მარცხით კანტუელები ჯგუფში ბოლო ადგილზე არიან. მარკოიშვილის გუნდის მომდევნო მეტოქე ჯგუფის ლიდერთაგანი „ფენერბაჰჩე“ იქნება, რომელსაც „კანტუ“ 8 ნოემბერს უმასპინძლებს. ამავე დღეს შერმადინის „მაკაბი ბერლინში „ალბასთან“ ითამაშებს. დღეს კი მეოთხე ტურის მატჩს ვიქტორ სანიკიძის გუნდი ჩაატარებს. „სიენა“ ფრანგულ „შალონს“ უმასპინძლებს.
 
A ჯგუფი 
ფენერბაჰჩე – პანათინაიკოსი 73:64, რეალი – კანტუ 80:66
რეალი                                    3          1          333      305      28 
ფენერბაჰჩე                            3          1          321      302      19 
 პანათინაიკოსი                     2          2          305      301      4 
 ოლიმპია                               1          2          226      237      -11 
 ხიმკი                                     1          2          220      244      -24 
კანტუ                                     1          3          280      296      -16
 
B ჯგუფი
მაკაბი – პროკომი 93:62, უნიკახა – ალბა 67:62
მაკაბი                         4          0          338      271      67 
უნიკახა                      3          1          315      311      4 
 ალბა                          2          2          294      297      -3 
 შალონი                     1          2          213      238      -25 
პროკომი                    1          3          288      317      -29 
 სიენა                          0          3          239      253      -14
 
C ჯგუფი
ჟალგირისი – მილანი 92:87, კახა ლაბორლი – ეფესი 64:76
D ჯგუფი
ბარსელონა – პარტიზანი 85:82
 