    
ევრობასკეტ 2015-ის შესარჩევ ტურნირში საქართელოს ეროვნული ნაკრების მეტოქეები ცნობილნი არიან. ბარსელონას სასტუმრო "მეჯისტიკში" გამართული კენჭისყრის შედეგად ჩვენი ნაკრების მეტოქეები გამოვლინდნენ - საქართველო E ჯგუფში ჩეხეთთან, პორტუგალიასთან და უნგრეთთან მოხვდა.
კალენდარიც ცნობილია: ქართველები ევროშესარჩევ ტურნირს 10 აგვისტოს შინ, ჩეხეთთან მატჩით იწყებენ, რის შემდეგაც 3 გასვლითი თამაში აქვთ - 13 აგვისტოს უნგრეთში, 17 აგვისტოს - პორტუგალიაში და 20 აგვისტოს - ჩეხეთში. საქართველო შესარჩევ ტურნირს 2 საშინაო მატჩით დაასრულებს - 24 აგვისტოს უნგრეთს უმასპინძლებს, ხოლო 27-ში - პორტუგალიას.
საქართველო 4-გუნდიან ჯგუფში მოხვდა, რაც იმას ნიშნავს, რომ თუკი მე-2 ადგილზე გავიდა, ბოლო - მე-4 ადგილზე გასულ გუნდთან ნაჩვენები შედეგები ჩამოეჭრება და დანარჩენი ჯგუფების მეორეადგილოსნებთან ცალკეულ კლასიფიკაციაში მოხვდება. ეს საიმისოდაა საჭირო, რომ გამოვლინდეს ევრობასკეტის საგზურის მფლობელები. ჯგუფებში გამარჯვებულ 7 გუნდს, 6 საუკეთესო მეორეადგილოსანი დაემატება. ყველაზე უარესი შედეგის მქონე მეორეადგილოსანი კი ევროპის ჩემპიონატის მიღმა დარჩება.

 
A ჯგუფი: ისლანდია, დიდი ბრიტანეთი, ბოსნია-ჰერცეგოვინა
B ჯგუფი: ბულგარეთი, ისრაელი, მონტენეგრო, ჰოლანდია
C ჯგუფი: ავსტრია, პოლონეთი, გერმანია, ლუქსემბურგ
D ჯგუფი: ბელარუსი, მაკედონია, ბელგია, დანია
E ჯგუფი: პორტუგალია, საქართველო, ჩეხეთი, უნგრეთი
F ჯგუფი: სლოვაკეთი, შვედეთი, ლატვია, რუმინეთი
G  ჯგუფი: შვეიცარია, რუსეთი, იტალია
 
 E ჯგუფის კალენდარი
10 აგვისტო
საქართველო - ჩეხეთი
პორტუგალია - უნგრეთი
13 აგვისტო
ჩეხეთი - პორტუგალია
უნგრეთი - საქართველო
17 აგვისტო
პორტუგალია - საქართველო
ჩეხეთი - უნგრეთი
20 აგვისტო
უნგრეთი - პორტუგალია
ჩეხეთი - საქართველო
24 აგვისტო
პორტუგალია - ჩეხეთი
საქართველო - უნგრეთი
27 აგვისტო
საქართველო - პორტუგალია
უნგრეთი - ჩეხეთი
