გიორგი შარაბიძის “ფენი ინდუსტრისმა” ბალკანეთის საკალათბურთო ლიგის მეოთხედფინალის პირველ მატჩში ჩერნოგორიული “ტეოდოსი“ 100:97 დაამარცხა. ქართველი კცენტრი სასტარტო ხუთეულში გახლდათ და 23 წუთში 8 ქულა, 7 მოხსნა (2 შეტევაში) და 1 დაფარება მოაგროვა. შარაბიძემ 5-დან 2 ორქულიანი და 6-დან 4 საჯარიმო ჩააგდო, ბურთი ერთხელ დაკარგა და 3 პერსონალური ფოლი მიიღო.

 მაკედონიური კლუბის გამარჯვებაში დიდი წვლილი ხორვატმა ლეგიონერმა მატია ჩეშკოვიჩმა შეიტანა, რომელმაც 39 წუთში 39 ქულა ჩააგდო. “ფენი ინდუსტრისი” ჩერნოგორიაში განმეორებით მატჩს 14 მარტს ჩაატარებს და თუკი 2 თამაშის ჯამში იმარჯვა, ბალკანეთის ლიგის ნახევარფინალში გავა.
 